Na temelju članka 19. Zakona o službenicima i namještenicima (NN br. 86/08, 61/11, 4/18 i 112/19), u daljnjem tekstu - ZSN), Grad Omiš, Pročelnik Upravnog odjela za komunalno stambene djelatnosti, uređenje prostora i zaštitu okoliša objavljuje

**N A T J E Č A J**

za prijem u službu na neodređeno vrijeme

na radno mjesto*: voditelj Odsjeka za imovinsko pravne poslove*, 1 izvršitelj

Uvjeti:

- magistar ili stručni specijalist pravne struke

- najmanje 4 godina radnog iskustva na odgovarajućim poslovima

- položen pravosudni ispit

U službu se prima na neodređeno vrijeme uz probni rad od 3 mjeseca.

Na natječaj se mogu javiti osobe oba spola.

Kandidati moraju ispunjavati i opće uvjete za prijam u službu propisane u čl. 12. ZSN-a.

U službu ne može biti primljena osoba za čiji prijam postoje zapreke iz članaka 15. i 16. ZSN-a.

Uz prijavu kandidati su dužni priložiti:

* životopis
* dokaz o stručnoj spremi
* dokaz o položenom pravosudnom ispitu
* dokaz o radnom iskustvu na odgovarajućim poslovima
* dokaz o radnom stažu - potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* dokaz o radnom iskustvu na odgovarajućim poslovima - preslik ugovora o radu ili rješenja o rasporedu ili potvrda poslodavca (koja sadrži podatak o vrsti poslova koje je radnik obavljao, stručnu spremu i struku potrebnu za obavljanje tih poslova kao i vremensko razdoblje u kojem je obavljao navedene poslove
* dokaz o državljanstvu ( preslik osobne iskaznice)
* uvjerenje nadležnog suda da se protiv kandidata ne vodi kazneni ili istražni postupak (ne starije od šest mjeseci)
* vlastoručno potpisanu izjavu da za prijam u službu ne postoje zapreke iz članka 15. i 16. ZSN-a

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u natječaju pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19 i 84/21) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/843>.

Osoba koja se pozvala na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom(NN157/13, 152/14,39/18 i 32/20) uz prijavu na javni natječaj dužna je, osim dokaza o ispunjavanju traženih uvjeta, priložiti i dokaz o invaliditetu, s time da se pod tim dokazom smatraju javne isprave o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13. toga Zakona.

Osoba koja se pozvala na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01,103/03, 148/13 i 98/19) dužna je dostaviti sve dokaze iz članka 48.f citiranog Zakona.

Svi prilozi mogu biti neovjereni preslici.

Nepotpune i nepravodobne prijave neće se razmatrati.

Urednom prijavom smatra se prijava koja sadrži sve podatke i priloge navedene u natječaju.

Kandidat koji bude izabran, dužan je prije izrade rješenja o prijmu, dostaviti i uvjerenje o zdravstvenoj sposobnosti kao i originale ili ovjerene preslike dokumenata koje je uz prijavu dostavio u preslici.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Osobi iz prethodnog stavka o tome će biti obaviještena pisanim putem.

Kandidati koji ispunjavaju formalne uvjete iz natječaja, obvezni su pristupiti prethodnoj provjeri znanja i sposobnosti putem pisanog testiranja i intervjua.

Na web-stranici Grada Omiša, [www.omis.hr](http://www.omis.hr) objavljen je natječaj, opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na [www.omis.hr](http://www.omis.hr) objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na natječaj s dokazima o ispunjavanju uvjeta, dostavljaju se u roku od 8 dana od objave u Narodnim novinama RH, na adresu: Grad Omiš, Upravni odjel za komunalno stambene djelatnosti Omiš, Trg kralja Tomislava 5.

O rezultatima izbora kandidati će biti obaviješteni u zakonskom roku

KLASA: 112-02/23-02/01

URBROJ: 2181-7-03/1-23-2

**PODACI VEZANI UZ NATJEČAJ**

**Za prijam u službu na radno mjesto**

**VODITELJ ODSJEKA ZA IMOVINSKO PRAVNE POSLOVE**

na neodređeno vrijeme, 1 izvršitelj

Natječaj je objavljen u **Narodnim novinama RH** br. 12 **od 1.02.2023**., na služenim stanicama Grada Omiša [www.omis.hr](http://www.omis.hr) i oglasnoj ploči Grada Omiša.

**Rok za podnošenje prijava istječe s danom 09.02.2023.**

OPIS POSLOVA:

Rukovodi i odgovara za rad Odsjeka.

Organizira i obavlja poslove vezano za sređivanje stanja i evidenciju nekretnina.

Priprema prijedloge složenih ugovora i općih akata.

Vodi postupke vezano za gospodarenje nekretninama (kupoprodaja, zamjena, izvlaštenja i sl.).

Zastupa Grad pred pravosudnim tijelima.

Po potrebi sudjeluje i vodi radna tijela Gradskog vijeća i gradonačelnika.

Priprema stručna izvješća i vodi propisane evidencije.

PLAĆA:

Plaću službenika čini umnožak koeficijenta složenosti poslova radnog mjesta na koje je

raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti predmetnog radnog mjesta iznosi 2,05.

Osnovica za izračun plaće iznosi 711,79 EUR bruto.

PRETHODNA PROVJERA ZNANJA I SPOSOBNOSTI:  
Prethodna provjera znanja i sposobnosti obuhvaća pisano testiranje i intervju.  
O vremenu održavanja prethodne provjere znanja i sposobnosti kandidati koji ispunjavaju formalne uvjete biti će obaviješteni putem Web stranice Grada Omiša [www.omis.hr](http://www.omis.hr) i oglasne ploče Grada Omiša najkasnije pet dana prije održavanja provjere.

Smatra se da je kandidat, koji nije pristupio prethodnoj provjeri znanja, povukao prijavu na natječaj.  
Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.  
  
PRAVNI IZVORI ZA PRIPREMANJE KANDIDATA ZA PROVJERU ZNANJA SU:

* Zakon o lokalnoj i područnoj (regionalnoj) samoupravi

(NN RH br.[19/13](http://narodne-novine.nn.hr/clanci/sluzbeni/2013_02_19_323.html) - pročišćeni tekst, [137/15](http://narodne-novine.nn.hr/clanci/sluzbeni/2015_12_137_2588.html)-ispravak, 123/17, 98/19 i 144/20.)

* Zakon o vlasništvu i drugim stvarnim pravima

(NN RH br  [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), 146/08, 38/09, 153/09, 143/12, 151/14, 81/15 i 94/17)

* Zakon o komunalnom gospodarstvu (NN RH br. 68/18, 110/18 i 32/20)
* Zakon o općem upravnom postupku (NN RH br. 47/09 i 110/21)